# รักอลวนคนสลับบ้าน
รักอลวนคนสลับบ้าน  เป็นซีรีส์มังงะญี่ปุ่น เขียนเรื่องและวาดภาพโดยมิกิ โยชิกาวะ เดิมตีพิมพ์ในฐานะมังงะเรื่องสั้นตอนเดียวในเดือนกันยายน พ.ศ. 2562 ก่อนจะเริ่มตีพิมพ์เป็นซีรีส์ในนิตยสารโชเน็งแมกกาซีนรายสัปดาห์ของสำนักพิมพ์โคดันชะ ในเดือนกรกฎาคม พ.ศ. 2567 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 23 ในเดือนมกราคม พ.ศ. 2565 ได้รับการดัดแปลงเป็นซีรีส์อนิเมะโทรทัศน์โดยสตูดิโอชินเอแอนิเมชันและซินเนอร์จีเอสพี เริ่มออกอากาศตั้งแต่เดือนเมษายน พ.ศ. 2565 ทางผังรายการ  ของช่องทีวีอาซาฮิ ฤดูกาลที่สองผลิตโดยสตูดิโอโอกูรูโตะ โนโบรุ มีกำหนดออกอากาศในเดือนกรกฎาคม พ.ศ. 2568

 เรื่องย่อ 
อูมิโนะ นางิ เป็นนักเรียนชายชั้นมัธยมปลายชั้นปีที่ 2 อายุ 17 ปี ที่เขารู้ว่าไม่ใช่ลูกแท้ ๆ ของครอบครัวที่เลี้ยงดูแลเขามา ระหว่างทางไปพบกับครอบครัวทางสายเลือดครั้งแรกของเขา เขาได้พบกับ อามาโนะ เอริกะ คนดังทางอินเทอร์เน็ตยอดนิยมที่จะพยายามหนีจากการแต่งงานที่คลุมเครือ ต่อมา นางิและเอริกะ พบว่าพ่อแม่ของพวกเขานั้น ได้สลับเปลี่ยนทั้งสองคนโดยไม่ได้ตั้งใจ หลังจากพวกเขาเกิดและตอนนี้กำลังตั้งเป้าที่จะให้พวกเขาแต่งงานกัน (เป็นคู่หมั้นกัน) เพื่ออำนวยความสะดวกในเรื่องนี้ พวกเขาต้องอาศัยอยู่ในบ้านครอบครัวของเอริกะที่จัดเตรียมไว้ให้สำหรับทั้งสองคนอยู่

 ตัวละคร 

 
นักเรียนชายชั้นมัธยมปลายชั้นปีที่ 2 ในโรงเรียนเตรียมฯ ชื่อดังเมงุโระงาวะ มีผลการเรียนเป็นอันดับที่ 2 นอกจากจะมีผลการเรียนที่ดีแล้ว ฝีมือการทำอาหารของเขาก็ยังได้รับการสืบทอดมาจากพ่อที่เปิดร้านอาหาร จึงทำให้เขามีฝีมือในการทำอาหารที่เก่งอีกด้วย แต่ความจริงเขาเป็นลูกชายของตระกูลอามาโนะที่ถูกสลับตัวมาตั้งแต่ยังแรกเกิดกับ "อามาโนะ เอริกะ" และเขาเองก็ยังแอบชอบ "เซงาวะ ฮิโระ" ผู้ที่มีผลการเรียนเป็นอันดับที่ 1 และตั้งใจจะสารภาพรักกับเธอหากเขาเอาชนะเธอได้

 
นักเรียนหญิงชั้นมัธยมปลายชั้นปีที่ 2 ในโรงเรียนสตรีออร์ฟีอุส โรงเรียนไฮโซของลูกเศรษฐีเรียนกัน เนื่องจากตระกูลอามาโนะเป็นยักษ์ใหญ่ทางด้านเครือโรงแรม ด้วยความที่เป็นคนที่มีน่าตาน่ารัก จึงเป็นดาวเด่นประจำโรงเรียน จนถึงขั้นมีคนให้ฉายาเธอว่า "เจ้าหญิง" งานอดิเรกของเธอคือการถ่ายภาพและวิดีโอ และอัปโหลดไปยังโซเชียลมีเดีย และเป็นที่นิยมมีผู้คนกดติดตามจำนวนมาก แต่ความจริงแล้วเธอเป็นลูกสาวของบ้าน "อูมิโนะ" ที่ถูกสลับตัวมากับ "อูมิโนะ นางิ" มาแต่ตั้งยังแรกเกิด

 
นักเรียนหญิงชั้นมัธยมต้นปีที่ 3 น้องสาวบุญธรรมของนางิ และเป็นน้องสาวแท้ ๆ ของเอริกะ ทำให้เธอรู้สึกสับสนถึงความสัมพันธ์ของตัวเธอในฐานะน้องสาวระหว่างนางิกับเอริกะอยู่เป็นประจำ เธอมีหน้าตาที่หน้ารัก และเป็นที่นิยมทั้งจากกลุ่มนักเรียนชายและนักเรียนหญิง

 
นักเรียนหญิงชั้นมัธยมปลายปีที่ 2 เพื่อนร่วมชั้นและคู่แข่งในเรื่องการเรียนกับ "อูมิโนะ นางิ" เธอมีผลการเรียนอยู่อันดับ 1 ทุกครั้ง และยังเป็นคนที่นางิแอบชอบ เธอเป็นเด็กผู้หญิงที่น่ารัก สดใส และเป็นกันเองกับทุกคน เข้ากับผู้อื่นได้ง่าย และกลายเป็นที่ชื่นชอบทั้งจากนักเรียนชายและนักเรียนหญิง นอกจากนี้บ้านของเธอยังเป็นศาลเจ้าใหญ่ที่ผู้คนในเมืองต่างไปให้การสักการะอยู่เป็นประจำ

 
เป็นพ่อบุญธรรมของ "นางิ" บิดาผู้ให้กำเนิดของ "เอริกะ" และ "ซาจิ" เขาและภรรยาของเขา "นามิ" ได้ทำธุรกิจร้านอาหารด้วยกัน

 
เป็นแม่บุญธรรมของ "นางิ" มารดาผู้ให้กำเนิดของ "เอริกะ" และ "ซาจิ" เธอและสามีของเธอ "โยเฮย์" ได้ทำธุรกิจร้านอาหารด้วยกัน

 
เป็นพ่อบุญธรรมของ "เอริกะ" บิดาผู้ให้กำเนิดของ "นางิ" เขาเป็นเจ้าของเครือโรงแรม

 
เป็นแม่บุญธรรมของ "เอริกะ" มารดาผู้ให้กำเนิดของ "นางิ" เธอทำงานเป็นผู้ผลิตรายการโทรทัศน์

 
เธอเป็นเพื่อนสมัยเด็กของ "นางิ" ซึ่งย้ายมาอยู่ประเทศจีนตั้งแต่ยังเป็นเด็กเนื่องจากพ่อของเธอทำงานและกลับมายังประเทศญี่ปุ่นเพื่อตามหา "นางิ" แถมเธอยังเป็นนักร้องออนไลน์ยอดนิยมอีกด้วย เธอนั้นรัก "นางิ" มาตั้งแต่เด็กจนถึงขั้นตกแต่งห้องของเธอด้วยรูปของเขา